### Beslutningstema

I denne sag besluttes, om [adresse] 6 og 7 i Toftlund skal udbydes offentligt til salg, under hvilke vilkår og til hvilken mindstepris.

### Historik

Tønder Kommune købte i 2008 [adresse] og 7 i Toftlund som led i en handel ved salg af del af matr. Bettina Thygesen.

Bygningen på [adresse] 7 har i perioden siden købet været delvist udlejet. Første gang i 2010 og senest fra 2015 af Toftlund Golfklub, som har opsagt deres lejemål i maj 2023.

Der har i perioden siden købet været drøftet nedrivning af ejendommen grundet ejendommens stand, dette blev annulleret efter, at seneste lejer har istandsat og vedligeholdt bygningen indvendig.

### Sagsfremstilling

Som led i Tønder Kommunes ejendomsstrategi, hvor fokus er nedbringelse af m², ønskes [adresse] 6 og 7 i Toftlund udbudt til salg i offentligt udbud.

[adresse] 6, matr. 1708 er 1.325 m², og [adresse] 7, matr. 1707, består af en bygning på 120 m² og har en grundstørrelse på 1.491 m².

Matriklerne har tidligere været anvendt som skrothandel, og er af Region Syddanmark kortlagt på vidensniveau 1 efter jordforureningsloven.

Matriklerne ligger i byzone og indenfor lokalplan 1.1-03 et erhvervsområde i [adresse]. Lokalplanen fastlægger, at området kun må anvendes til erhvervsformål som ikke-generende fremstillings- og værkstedsvirksomhed, lager eller lignede.

Ifølge udbudsbekendtgørelsen skal ejendommen sælges i offentligt udbud til markedsprisen. Forvaltningen har derfor indhentet to vurderinger på matriklerne fra [adresse] og Mikkelsens Ejendomskontor.

Vurderingen fra Home lyder samlet på 270.000 kr., fordelt med 50.000 kr. til [adresse] 6, matr. 1708 og 220.000 kr. til [adresse] 7, matr. 1709 Toftlund.

Mikkelsens Ejendomskontor har lavet en samlet vurdering af matriklerne. Vurderingen lyder på mellem 125.000 - 150.000 kr.

Tønder Kommune har i dag en erhvervsgrund til salg i området, [adresse] 1, matr. 1707 Toftlund, som koster 25 kr. pr. m² inkl. moms.

Det er forvaltningens vurdering at matriklerne skal udbydes offentligt til salg til en mindstepris på 125.000 kr. svarende til den laveste vurdering.

Begrundelsen herfor er med udgangspunkt i grundprisen for alle erhvervsgrunde i området.

Den bliver således 33.125 kr. for [adresse] og 37.275 kr. for [adresse], og bygningen på [adresse] 7, fastsættes til 54.600 kr. svarende til en samlet mindstepris på 125.000 kr.

Bygningen fremstår indvendig i fin stand, men udvendig trænger ejendommen til en opdatering og renovering.

Samtidig er forvaltningen bekendt med, at matriklerne tidligere har været anvendt som skrothandel og er kortlagt på vidensniveau 1. Derfor kan der komme udgifter til køber ved eventuel oprensning af grundene ved opførsel af byggeri.

Det foreslås derfor, at matriklerne udbydes samlet til salg i offentligt udbud til en mindstepris på 125.000 kr.

### Økonomi

|  |  |  |  |  |
| --- | --- | --- | --- | --- |
| Regnskab |  | |  | |
| År | | 2022 | | 2023 |
| Lejeindtægt | | 6000 kr. | | 2500 kr. |
| Udgifter: | |  | |  |
| Udvendig vedligehold | | 6292 kr. | | 6292 kr. |
| Indvendig vedligehold | | 4200 kr. | | 4200 kr. |
| Service abonnementer | | 605 kr. | | 605 kr. |
| Bygningsforsikring | | 884 kr. | | 884 kr. |
| Udgifter i alt: | | 11.981 kr. | | 11.981 kr. |
| Kommunalt driftsunderskud | | 5.981 kr. | | 9.481 kr. |

Forbrug til vand, vandafledning og renovation har været betalt af lejer og udgjorde i 2022 1.932 kr.

Et salg vil give en indtægt på 125.000 kr. og en årlig driftsbesparelse i 2024 på 11.981 kr., svarende til det forventede kommunale driftsunderskud.

### Lovgrundlag

Udbudsbekendtgørelsen, Planloven og Den Kommunale Styrelseslov §68, stk. 1.

### Indstilling Direktionen indstiller,

|  |  |
| --- | --- |
| at | [adresse] og 7 udbydes offentligt til salg til en mindstepris på 125.000 kr., |
| at | indtægten tilføres kassen, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 18. april 2024, pkt. 21:

Indstillingen anbefales.

### Beslutning

Indstillingen godkendt.